John Charles Broadhurst

**John Charles Broadhurst** (født 1942) er en engelsk katolsk prest som tidligere var anglikansk biskop av Fulham i bispedømmet London fra 1996 til 2010. Han trakk seg for å bli opptatt i den katolske kirke, og ble prest i Personal Ordinariate of Our Lady of Walsingham in England and Wales i 2011.

## Liv og virke
### Bakgrunn
Som barn ble Broadhurst døpt i den katolske kirke. Han vokste opp i Hendon og ble utdannet ved Owens School i Islington.

### Anglikansk prest
Broadhurst utdannet seg som en anglikansk ordinand ved King's College London og ved St. Boniface College i Warminster. Han ble utnevnt til diakon i 1966 og ordinert til prest i 1967.

Broadhurst begynte sin ordinerte tjeneste ved St. Michael-at-Bowes på Palmerston Road, og fortsatte gjennom St. Augustine's Wembley Park til *Parish of Wood Green* (kjent som *Wood Green Team Ministry*). I 1972 ble han det yngste valgte medlemmet av General Synod of Church of England, og der var han medlem til 1996. Han ble områdedekan for Brent mens han var på Wembley Park, og East Haringey i løpet av sin tid ved *Wood Green*.

### Anglikansk biskop («flying Bishop»)
Han ble innviet til biskop av Fulham (en «provincial episcopal visitor») den 24. september 1996. Han hadde «pastoral omsorg for menigheter som er imot ordinasjon av kvinner». Slike biskoper fikk tilnavnet «flying bishops» grunnet de store områder de dekket for å føre tilsyn med de spredte anglikanske menigheter de hadde ansvar for.

Broadhurst var tidligere styreleder for Forward in Faith og nestleder i Church Union.

### Opptakt til konversjon til katolisismen
I 2009 kom det meldinger om at kardinal Christoph Schönborn hadde vært i møte med Broadhurst etter forslag fra paven.

I oktober 2010 uttalte Broadhurst offentlig sin intensjon om å bli opptatt i den katolske kirkenog gå inn i et personlig ordinariat for tidligere anglikanere når det ble opprettet. I den samme talen beskrev han *[[Church of England]]s General Synod*, med hensyn til dens avgjørelse om måten motstandere mot ideen om å ordinere kvinner til biskoper kan eller ikke kan ha lovbestemmelser for å beskytte deres interesser, som å ha vært hevngjerrig og ondskapsfull ... fascistisk i sin oppførsel, og marginaliserte de som har vært motstandere av kvinners ordinasjon. Senere hevdet i BBCs at han da kun hadde ment House of Clergy i Church of England's General Synod.

Den 8. november 2010 kunngjorde Broadhurst at han hadde til hensikt å forlate Church of England for å bli katolikk.

### Katolsk prest
Broadhurst ble mottatt i den katolske kirke den 1. januar 2011 i Westminster Cathedral. Også mottatt ved samme seremoni var hans kone Judith, Andrew Burnham (tidligere biskop av Ebbsfleet), Keith Newton (tidligere biskop av Richborough) og hans kone Gill, og tre tidligere søstre av Society of St Margaret (Walsingham) - søster Carolyne Joseph, søster Jane Louise og søster Wendy Renate. Den 13. januar 2011 ble han ordinert til diakonatet sammen med de to andre tidligere biskopene fra Church of England, Andrew Burnham og Keith Newton. To dager senere, 15. januar 2011, ble de ordinert til prestedømmet sammen. På denne datoen ble *Personal Ordinariate of Our Lady of Walsingham in England and Wales* offisielt opprettet.

Som pensjonist flyttet han til Northamptonshire hvor han ble aktiv i en lokal menighet ved siden av assistanse innen Ordinariatet.

## Referanser